recursal/SuperWikiNEXT-32B huggingface dataset:
**অটবি** হচ্ছে বাংলাদেশের প্রথম সারির একটি আসবাবপত্র নির্মাণকারী প্রতিষ্ঠান। প্রতিষ্ঠানটি নিতুন কুন্ড ১৯৭৫-এ প্রতিষ্ঠা করেন। কালের পরিক্রমায় প্রতিষ্ঠানটি আজ বাংলাদেশের অন্যতম আসবাবপত্র নির্মাণকারী প্রতিষ্ঠান।২০১৫-এ বিদ্যুৎ কুমার বসু প্রতিষ্ঠানটির প্রধান নির্বাহী কর্মকর্তা হিসেবে নিয়োগ পান।

ইতিহাস
------

প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন।
প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড়ো ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।

বিস্তৃতি
--------

অটবি বাংলাদেশের অন্যতম রপ্তানিকারক প্রতিষ্ঠান হিসেবে বেড়ে উঠেছে। বর্তমানে অটবি নিয়মিত পণ্যের বাইরে অফিস, হোম, হসপিটাল, ওয়ার হাউজ সিস্টেম ইত্যাদির সলিউশন দিচ্ছে। দেশের বাইরেও অটবির পণ্য রপ্তানি হয়। সার্কভুক্ত প্রতিটি দেশেই অটবির পণ্য বাজারজাত হয়। এছাড়া মধ্যপ্রাচ্যে অটবির বাজার রয়েছে। এদের মধ্যে ভারতে অটবির সর্বাধিক পণ্য রপ্তানি হয়। অটবির সবচেয়ে বড়ো বাজার ভারতে।

তথ্যসূত্র
---------

1. ↑  "Otobi wood furniture hit market by Sept"। *The Daily Star*। ২০০৮-০৭-০৬। সংগ্রহের তারিখ ২০১৬-১০-২৯।
2. ↑  "Furniture and electronics vendors pin hopes on Eid"। *The Daily Star*। ২০১৩-০৭-২৫। সংগ্রহের তারিখ ২০১৬-১০-২৯।
3. ↑  "Power venture, factory fire weigh Otobi down | TRADE & MARKET | The financial express"। ২০১৬-১০-৩০ তারিখে মূল থেকে আর্কাইভ করা। সংগ্রহের তারিখ ২০১৬-১০-২৯।
4. ↑  Rashid, Mamun (২০১১-০২-২০)। "Bangladesh brands"। *The Daily Star*। সংগ্রহের তারিখ ২০১৬-১০-২৯।
5. ↑  "New CEO for Otobi"। *The Daily Star*। ২০১৫-১১-১৭। সংগ্রহের তারিখ ২০১৬-১০-২৯।
6. ↑  "Quietly, Otobi dismantles its power plant"। *The Daily Star*। ২০১৬-০৭-০১। সংগ্রহের তারিখ ২০১৬-১০-২৯।
7. ↑  Sohel Parvez (২০০৯-১১-১৮)। "Otobi coming of age"। Thedailystar.net। সংগ্রহের তারিখ ২০১২-১২-২৭।
8. ↑  "Hatil expands into Toronto"। *The Daily Star*। ২০১৪-০৫-১৫। সংগ্রহের তারিখ ২০১৬-১০-২৯।
9. ↑  "নিতুন কুন্ডুর শিল্পপরিসর"। *ইত্তেফাক*। ২০১৬-০৯-০৭। সংগ্রহের তারিখ ২০১৭-০৪-১৮।

বহিঃসংযোগ
---------

* দাপ্তরিক ওয়েবসাইট  ওয়েব্যাক মেশিনে আর্কাইভকৃত ২০ এপ্রিল ২০১৭ তারিখে
**সংঘরাজ অভয় তিষ্য মহাথের** ছিলেন পার্বত্য ভিক্ষুসংঘ বাংলাদেশ’র ৩য় মহামান্য সংঘরাজ। এছাড়াও তিনি ছিলেন বহু ঐহিত্যবাহী বৌদ্ধদের প্রাণপ্রিয় পার্বত্য ভিক্ষুসংঘ বাংলাদেশ এর একজন প্রতিষ্ঠাতা সদস্য। তিনি ছিলেন একজন নিরব বৌদ্ধসাধক,বিনয়ী ও ধর্মপ্রচারক।

শৈশবকাল
-------

গৃহীর নাম ছিল আনন্দ মোহন চাকমা। ২৬ ডিসেম্বর, ১৯৩৫ সালের ঘিলাতলী গ্রামে শুভলং,জুরাছড়ি(তৎকালীন শুভলং ও জুড়াছড়ি অবিভক্ত ছিল) উপজেলা, রাঙ্গামাটি জেলায় জন্মগ্রহণ করেন। পিতা ছিলেন আরব্য চাকমা ও মাতা সূর্যমূখী চাকমা। চার ভাই, পাঁচ বোনের মধ্যে তিনি ছিলেন সবার বড়। সে বরবোয়া গোজা, নাটুকটুক গোষ্ঠীভুক্ত ছিলেন।

শিক্ষা জীবন
-----------

তৎকালীন সময়ে পার্বত্য চট্টগ্রামে শিক্ষাবিস্তার না ঘটলেও আনন্দ মোহন দ্বিতীয় শ্রেণি এল.পি.(তৎকালীন) বা প্রাথমিক স্কুল পর্যন্ত পড়াশোনা করেছেন বলে পাওয়া যায়।

সাংসারিক জীবন
-------------

```
পরিণয়ের দিন,তারিখ পরিষ্কারভাবে জানা না থাকলেও সে বিবাহ বন্ধনে আবদ্ধ হবার ৬মাস পরে গৃহত্যাগ করেন। বিবাহ বন্ধনে আবদ্ধ হবার কিছুদিন যেতে না যেতে তাঁর স্ত্রী রোগে মারা যায়। তিনি জাগতিক দু:খ উপলব্দি করতে পেরে তাঁর মা-বাবার পরামর্শে দ্বিতীয় সংসারে আবদ্ধ হতে অপারগতা করেন। এতে তিনি গৃহত্যাগ করেন।
```

আধ্যাত্মিক জীবন
---------------

১৯৫৬ সালের বাংলা কার্তিক মাসের ২ তারিখে, শুভলং ইন্দ্রিমাছড়া বৌদ্ধ বিহারে শ্রীমৎ প্রজ্ঞাসার মহাস্থবির কর্তৃক প্রব্রজ্যা গ্রহণ করেন। ১৯৫৮ সালের অক্টোবর মাসে ঘিলাতলী গ্রামের দায়ক-দায়িকাদের উৎসাহে, শ্রীমৎ পুঞ্ঞাসামী মহাস্থবির’র তত্বাবধানে, শ্রীমৎ উ. পাণ্ডিতা মহাথেরো’র উপাধ্যায়ত্বে চিৎমরম বৌদ্ধ বিহার উদয়সীমায় থেরবাদী বৌদ্ধ নিয়মে উপসম্পদা লাভ করেন। অনুশাসক ছিলেন শ্রীমৎ পরাক্রমা মহাথের। ১৯৫৯-১৯৬০ সালে কাপ্তাই বাঁধর কারণে শ্রীমৎ পুঞ্ঞাসামী মহাস্থবিরের সাথে ভিক্ষুত্ব জীবনের প্রথম বর্ষাব্রত অধিষ্ঠান মারিশ্যায় করেন। ১৯৬০-১৯৬৫ সালে ঘিলাতলী সার্বজনীন বৌদ্ধ অবস্থান করেন। ১৯৬৫-১৯৬৭ সালে রূপকারী গোলাছড়ি বৌদ্ধ বিহারে অবস্থার করেন। ১৯৬৮-১৯৮০ সালে খাগড়াছড়িস্থ বিহার পাড়াতে অবস্থান করেন। এরপর ১৯৮২ সালের শিজকমূখ সার্বজনীন বৌদ্ধ বিহারে শিক্ষাগুরু পুঞ্ঞাসামী মহাপ্রয়াণে তিনি সেখানে গিয়ে অবস্থান করেন। সেখানে আজীবন অধ্যক্ষ হিসেবে আসীন করা হয়। ২০০৬ সালের ২৫ অক্টোবর, তিনি ভারতের বৌদ্ধ তীর্থ ভ্রমণে যান। তাঁর দূরদর্শী ও বৌদ্ধ শাসন প্রসার ও প্রচারে তিনি বিভিন্ন সময় প্রত্যন্ত অঞ্চলে গিয়ে ধর্মপ্রচার করেন।

উপসংঘরাজ বরণ
------------

২০০৮ সালের ৬ ডিসেম্বর, চাকমা রাজবিহার, রাজগুরু অগ্রবংশ মহাথের মহোদয়ের জাতীয় অন্ত্যেষ্টিক্রিয়ায় তাঁকে শতভিক্ষুর সম্মিলনে উপসংঘরাজ পদে বরণ করা হয়।

সংঘরাজ বরণ
----------

২০১০ সালে ২য় মহামান্য সংঘরাজ ভদন্ত সুগতপ্রিয় মহাথের মহোদয়ের মহাপ্রয়াণে ভিক্ষুসংঘের জ্যেষ্ঠতা বলে [সংঘরাজ] আসনে অভিষিক্ত হয়।

মহাপ্রয়াণ
----------

২০১৯ সালের ২৩ ফেব্রুয়ারি, নিজ বিহারে(শিজকমূখ সার্বজনীন বৌদ্ধ বিহারে) ৮৩ বছর(ভিক্ষু বর্ষা ৫৯) বয়সে বার্ধকজনিত রোগে আক্রান্ত হয়ে শিষ্য-প্রশিষ্য ও বহু ভক্তকে শোক সাগরে ভাসিয়ে অন্তিম যাত্রায় ষড় ইন্দ্রিয় ত্যাগ করেন। ১০-১২ ডিসেম্বর, ২০১৯ তারিখে তিনদিনব্যাপী জাতীয় অন্ত্যেষ্টিক্রিয়া উদযাপনের মাধ্যমে তাঁকে ধর্মীয় রীতিতে শতভিক্ষু ও সহস্র বৌদ্ধ নর-নারীদের অংশগ্রহণে শেষ শ্রদ্ধা জানিয়ে আতঁশবাজির মাধ্যমে দাহকার্য সম্পাদন করা হয়।

চিত্রশালা
---------

তথ্যসূত্র
---------

1. ↑  "পাবর্ত্য অঞ্চলেরর না ফেরার দেশে পার্বত্য সংঘরাজ অভয়তিষ্য মহাথেরো"। । ফেব্রুয়ারি ২২, ২০১৯।  `|কর্ম=` এ বহিঃসংযোগ দেয়া (সাহায্য)
**স্বপ্না বর্মণ** (জন্ম ২৯ অক্টোবর ১৯৯৬) একজন ভারতীয় অ্যাথলেট। তিনি হেপটাথেলন ইভেন্টে অংশগ্রহণ করেন। ২০১৭ সালে, এশীয় অ্যাথলেটিক্স চ্যাম্পিয়নশিপে, হেপটাথেলন ইভেন্টে তিনি প্রথম স্থান লাভ করেন। ২০১৮ সালে, জাকার্তা, এশিয়ান গেমসে হেপটাথেলন ইভেন্টে স্বর্ণ পদক জিতেছেন।

প্রাথমিক জীবন
-------------

১৯৯৬ সালে, পশ্চিমবঙ্গের জলপাইগুড়িতে রাজবংশী পরিবারে স্বপ্না জন্মগ্রহণ করেন। তার মা বাসনা বর্মণ একটি চা এস্টেটে কাজ করেন এবং তার পিতা, পঞ্চানন বর্মণ, একজন রিক্সা চালক ছিলেন এবং ২০১৩ সালে পক্ষাঘাতে পড়ার পর তিনি বিছানায়। ছোটোবেলা থেকেই অনটনের সংসারে বড় হতে হয়েছে। সঠিক এবং পরিমান মতন খাদ্য তিনি পাননি।  তার প্রতিটি পায়ে ছয়টি আঙ্গুল আছে  এবং তার অস্বাভাবিক পায়ের জন্য তার পায়ে ব্যথা হত কারণ তিনি অতিরিক্ত চওড়া জুতো কেনার ক্ষমতা তার ছিল না।  স্বপ্না তার পুরস্কারের অর্থ দিয়ে পারিবারিক খরচা চালাতেন এবং তার পরিবারকে নিয়ে একটি কংক্রিট দেয়াল ছাড়া বাড়ীতে বাস করেন।  ২০১২ সালে তিনি অ্যাথলেটিকসে সাফল্যের স্বীকৃতি স্বরূপ ১৫০,০০০ টাকা বৃত্তি পান।

ক্যারিয়ার
----------

২০১৪ এশিয়ান গেমসে পাঁচ নম্বরে শেষ করেছিলেন। ২০১৭ সালে, এশিয়ান অ্যাথলেটিক্স চ্যাম্পিয়নশিপের চূড়ান্ত মহিলাদের হেপটলথন ইভেন্টের ৮০০ মিটারে, তিনি পড়ে যান এবং অচেতন হয়ে পড়েন, তার অসীম 
চেষ্টার ফল সরূপ তিনিই স্বর্ণ পদক লাভ করেন। পরে, সে বছরে, তিনি ভুবনেশ্বরে এশিয়ান ট্র্যাক এন্ড ফিল্ড মিটে স্বর্ণ পদক জিতে নেন এবং রাজ্য মিটে হাইজাম্পের রেকর্ড তারই ঝুলিতে। ২০১৮, জাকার্তা এশিয়ান গেমসে, মহিলাদের হেপটলথন ইভেন্টে স্বর্ণ পদক জিতে যেন তিনি তার স্বপ্নের অনেকটা পূরণ করতে পারলেন।

তিনি বর্তমানে কলকাতার স্পোর্টস অথরিটি অফ ইন্ডিয়া ক্যাম্পাসে প্রশিক্ষণ করেন।

সাফল্য
------

**এশিয়ান অ্যাথলেটিক্স চ্যাম্পিয়নশিপস**

| বছর | স্থান | ইভেন্ট | পয়েন্টস | ফল |
| --- | --- | --- | --- | --- |
| ২০১৭ | কলিঙ্গ স্টেডিয়াম, ভুবনেশ্বর | হেপটাথেলন | ৫৯৪২ | স্বর্ণ পদক |

**ফেডারেশন কাপ**

| বছর | স্থান | ইভেন্ট | পয়েন্টস | ফল |
| --- | --- | --- | --- | --- |
| ২০১৭ | জেএলএন স্টেডিয়াম, নিউ দিল্লি | হেপটাথেলন | ৫৮৯৭ | স্বর্ণ পদক |

**এশিয়ান গেমস**

| বছর | স্থান | ইভেন্ট | পয়েন্টস | ফল |
| --- | --- | --- | --- | --- |
| ২০১৪ | ইনচেওন এশিয়াড ম্যান স্টেডিয়াম | হেপটাথেলন | ৫১৭৮ | পঞ্চম |
| ২০১৮ | গিলোরা বং কর্ণো স্টেডিয়াম | হেপটাথেলন | ৬০২৬ | স্বর্ণ পদক |

তথ্য উৎস
--------

1. 1 2 3 4  "Could never afford nutritious food required by athlete, Asian gold-medallist Swapna Barman's father"। *The Indian Express* (ইংরেজি ভাষায়)। ২০১৭-০৭-১১। সংগ্রহের তারিখ ২০১৭-০৭-১৭।
2. 1 2  "Asian Games 2018: Swapna Barman wins India's first ever gold in heptathlon"। *India Today*। ২০১৮-০৮-২৯। সংগ্রহের তারিখ ২০১৮-০৮-২৯।
3. 1 2 3  "Swapna Barman Receives GSI Sports Scholarship - Company CSR | Largest CSR News Network - Social Responsibilities Give Better World"। *Company CSR | Largest CSR News Network* (ইংরেজি ভাষায়)। ২০১৬-০১-২৫। সংগ্রহের তারিখ ২০১৭-০৭-১৭।
4. ↑  "Swapna Barman on comeback wins gold, pledges for a job to run her ailing family"। *www.oneindia.com* (ইংরেজি ভাষায়)। সংগ্রহের তারিখ ২০১৭-০৭-১৭।

বহিঃসংযোগ
---------
একটি শৌখিন বেতার কেন্দ্রের ছবি।
**শৌখিন বেতার যোগাযোগ** বা **হ্যাম রেডিও** বা অ্যা**মেচার রেডিও** হলো বেতার তরঙ্গ ব্যবহার করে তথ্যের অবাণিজ্যিক আদান-প্রদান, বেতার পরীক্ষণ, আত্ন-প্রশিক্ষণ, ব্যক্তিগত বিনোদন, প্রতিযোগিতা এবং জরুরি যোগাযোগ। 

শৌখিন বেতার যোগাযোগ হচ্ছে এমন এক ধরনের ব্যবস্থা যাতে একজন ব্যবহারকারী নিজেই একটি পূর্ণাঙ্গ বেতার গ্রাহক ও প্রেরক যন্ত্রের অধিকারী হন। বেতার যন্ত্র আবিষ্কার এর পরপরই শৌখিন বেতার যোগাযোগ ব্যবস্থা চালু হয় বিশ্বব্যাপী। এই ব্যবস্থায় কোন একজন ব্যক্তি বা গোষ্ঠী এই যোগাযোগকারী যন্ত্রের মাধ্যমে বেতার তরঙ্গ ব্যবহার করে নিজ শহর, নিজ দেশ এমন কি সম্পূর্ণ বিশ্বব্যপী অপরাপর এই ধরনের যন্ত্র ব্যবহারকারীদের সঙ্গে তথ্য আদান প্রদান করে থাকেন। এটি একটি তথ্য ও যোগাযোগ প্রযুক্তি সম্পর্কিত শখ, যা রাজনীতি, ব্যবসা, ব্যক্তিস্বার্থ বা অন্যান্য স্বার্থ বিষয়াদির উপরে অবস্থান করে এবং ঐ সকল বিষয়ে এইখানে তথ্য আদান-প্রদান করা নীতিবহির্ভুত। এই যোগাযোগ ব্যবস্থার সবচেয়ে বড় সুবিধা হচ্ছে এতে সরাসরি বেতার তরঙ্গ কে ব্যবহারকারীগণ ব্যবহার করে থাকেন দুইটি স্টেশনের মাঝে অন্য কোন মাধ্যম বা যোগাযোগ সহায়ক সম্প্রদায় থাকনা ফলে ব্যবহারকারী কে কোন মাশুল গুনতে হয় না এবং যেকোন প্রাকৃতিক দূর্যোগের সময়ও এই যোগাযোগ ব্যবস্থা ব্যহত হয়না। 

প্রত্যেক বেতারযন্ত্র গ্রাহকের নিজস্ব কল সাইন আছে। বাংলাদেশের বেতারযন্ত্র ব্যবহারের লাইসেন্স দেয় বাংলাদেশ টেলিযোগাযোগ ‍নিয়ন্ত্রণ কমিশন (বিটিআরসি)। লাইসেন্সের সঙ্গে একটি কল সাইনও দেওয়া হয়। যা স্বতন্ত্র। এই কল সাইন ব্যবহার করেই একজন অ্যামেচার রেডিও অপারেটর অন্য একজন অপারেটরের সঙ্গে যোগাযোগ করেন।

তথ্যসূত্র
---------

1. ↑  Silver, H. Ward (২০২১)। *Ham Radio For Dummies*। Hoboken: John Wiley & Sons, Inc.। আইএসবিএন 9781119695769।
**গামবাং রুটি** বা **গঞ্জেল রিল** ( জাভানীয়: **ꦫꦺꦴꦠꦶꦒꦤ꧀ꦗꦼꦭ꧀ꦫꦺꦭ꧀**  ; পেগন : **روتي غانجل رل** ) হল একটি ইন্দোনেশিয়ান আয়তক্ষেত্রাকার আকৃতির বাদামী রুটি যাতে স্বাদের জন্য তিল বীজ, দারুচিনি এবং পাম চিনি মিশ্রিত করা হয়। 

গামবাং রুটি বা রোটি গামবাং হল জাকার্তার বেতাউই জনজাতির একটি ঐতিহ্যবাহী রুটি।  এছাড়াও এটি জাভা বা যবদ্বীপের ঐতিহ্যবাহী রুটি হিসাবে স্বীকৃত হয়েছে। এইসকল অঞ্চলে এই খাবারকে *রোটি গঞ্জেল রেল* নামে অভিহিত করা হয়। এই রুটিটি সাধারণত জাভানিজ খাদ্যপ্রনালীর অন্তর্গত খাবার। সাধারণত দুগদেরান, রমজান, ঈদ-উল-ফিতর এবং অন্যান্য জাভানিজ উৎসবে খাবার হিসাবে এই রুটি পরিবেশন করা হয়। রোটি গামবাং জাকার্তা এবং মধ্য জাভার সেমারাং অঞ্চল থেকে উদ্ভূত একটি জনপ্রিয় পাউরুটি জাতীয় খাবারের পদ। 

এই রুটি বা পাউরুটি জাতীয় খাবারটি সিএনএন -এর ২০১৯ সালে প্রস্তুত তালিকায় বিশ্বের ৫০টি সেরা রুটির মধ্যে একটি হিসাবে স্থান পেয়েছে।

ব্যুৎপত্তি
----------

*গামবাং* শব্দটি একটি বেতাউই শব্দ। গ্যামব্যাং বলতে একটি কাঠের বা ধাতব বাদ্যযন্ত্রকে বোঝানো হয়। বেতাউই লোকেদের বিশেষ ঐতিহ্যবাহী সমবেত গানের দল হল গামবাং ক্রোমং অর্কেস্ট্রা। এছাড়াও গেমলান অর্কেস্ট্রায় এই বাদ্যযন্ত্রটি দেখা যায়। গামবাং বাদ্যযন্ত্রের সাথে এই রুটির আকৃতিগত মিল থাকার কারনে এই রুটির এইরূপ নামকরণ করা হয়েছিল। যদিও জাভাতে এর জনপ্রিয় জাভানিজ নাম হল *রোটি গঞ্জেল রিল*। এই রুটির ভিন্ননাম *রেল সাপোর্ট ব্রেড*। রেল পরিবহনকে সুরক্ষিত রাখতে রেল লাইনে *রেল টাই* বা রেলরোড টাই নামক কাঠের পাটাতনের ব্যবহার হয়। কাঠের রেলরোড টাই -এর সাথে এই রুটির আকারের মিল থাকায় জাভাতে এই রুটির এইরূপ নামকরন হয়েছে।

তথ্যসূত্র
---------

1. ↑  "Roti Gambang dan Roti Ganjel Rel, Adakah Perbedaannya? Halaman all"। *KOMPAS.com* (ইন্দোনেশীয় ভাষায়)। ১৯ অক্টোবর ২০১৯। সংগ্রহের তারিখ ২০২০-০৫-০২।
2. 1 2  Setiawan, Irvan (২০১৯-১১-২৫)। "Roti Gambang, Kuliner Legendaris dari Betawi"। *Balai Pelestarian Nilai Budaya Jawa Barat* (ইন্দোনেশীয় ভাষায়)। ২০২০-০৬-০৭ তারিখে মূল থেকে আর্কাইভ করা। সংগ্রহের তারিখ ২০২০-০৬-০৭।
3. 1 2  Media, Kompas Cyber (২১ অক্টোবর ২০১৯)। "Kisah Tentang Roti Gambang, Kenangan Menyantap Roti Terbaik Dunia Halaman all"। *KOMPAS.com* (ইন্দোনেশীয় ভাষায়)। সংগ্রহের তারিখ ২০২০-০৬-০৭।
4. ↑  Smith, Jen Rose (২০১৯-১০-১৫)। "50 of the world's best breads"। *CNN Travel* (ইংরেজি ভাষায়)। সংগ্রহের তারিখ ২০১৯-১২-১৭।
টেক্সাস টেকনোলজিক্যাল কলেজ (এখন টেক্সাস টেক ইউনিভার্সিটি) থেকে প্রকাশিত ১৯৪২ সালের বর্ষগ্রন্থ ‘’লা ভেনটানা’’র একটি সংখ্যা
**বর্ষগ্রন্থ** বলতে বিগত এক বছরের (সাধারণত একটি পঞ্জিকাবর্ষের বা শিক্ষাবর্ষের) বিভিন্ন তথ্য নিয়ে সংকলিত একটি গ্রন্থকে বোঝায়, যা বছরের শেষে প্রকাশিত হয়। কোনও শিক্ষাপ্রতিষ্ঠানের বর্ষগ্রন্থে সাধারণত বিগত শিক্ষাবর্ষের বিভিন্ন উল্লেখযোগ্য ও স্মরণীয় ঘটনাগুলি অন্তর্ভুক্ত থাকে। আবার গবেষণা বা পেশাদারি ক্ষেত্রে বর্ষগ্রন্থ বলতে বিগত বছরের পরিসংখ্যান ও তথ্যের একটি সংকলনগ্রন্থকে বোঝায়। কদাচিৎ একটি বর্ষগ্রন্থে একটি বিশেষ বিষয়কে পুরো গ্রন্থ জুড়ে প্রাধান্য দেওয়া হতে পারে।

অনেক শিক্ষাপ্রতিষ্ঠান (প্রাথমিক, মাধ্যমিক, উচ্চ-, মহা- ও বিশ্ববিদ্যালয়) বর্ষগ্রন্থ প্রকাশ করে থাকে। তবে ২১শ শতকে আন্তর্জালের (ইন্টারনেট) যুগে এসে বিশ্বের অনেক বিদ্যালয়ে বর্ষগ্রন্থ প্রকাশ হয় বাদ দেওয়া হচ্ছে বা এগুলির পৃষ্ঠার সংখ্যা কমিয়ে দেয়া হচ্ছে। এর কারণ অতীতের তথ্য-উপাত্তের বিবরণ ধারণ করার জন্য ভৌত মাধ্যম তথা কাগজের তৈরি ও আলোকচিত্রনির্ভর গণমুদ্রিত বর্ষগ্রন্থের বিকল্প হিসেবে আন্তর্জালে সামাজিক যোগাযোগ মাধ্যমের আবির্ভাব হয়েছে। যেমন ১৯৯৫ থেকে ২০১৩ সালের মধ্যে মার্কিন মহাবিদ্যালয় ও বিশ্ববিদ্যালয়গুলির প্রকাশিত বর্ষগ্রন্থের সংখ্যা প্রায় ২৪০০ থেকে ১০০০-এ নেমে এসেছে।

আরও দেখুন
---------

* বার্ষিক বিশ্বকোষ
* কলম্বিয়া স্কলাস্টিক প্রেস অ্যাসোসিয়েশন
* জাতীয় স্কলাস্টিক প্রেস অ্যাসোসিয়েশন
* সাময়িক পত্রিকা
* সিরিয়াল

তথ্যসূত্র
---------

1. ↑  Dern, Daniel। "In the Facebook era, will printed yearbooks survive?"। *betaBoston*। The Boston Globe। ৪ মে ২০১৯ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Smith, Susan। "The Future of the Venerable Yearbook"। *cmreview.org*। College Media Review। সংগ্রহের তারিখ ৯ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* আকার্স, এম. (সম্পাদনা), *স্কলাস্টিক বর্ষগ্রন্থ ফান্ডামেন্টালস*। 1993. নিউ ইয়র্ক: কলম্বিয়া স্কলাস্টিক প্রেস অ্যাসোসিয়েশন।
* ব্লেকলি, ডি. এবং ইভান্স, সি. *বর্ষগ্রন্থ জার্নালিজমের একটি সম্পূর্ণ গাইড*। 1991. সিলভানিয়া, ওহিও: প্রকাশনা উপদেশ।
* কাটসিঞ্জার, জে. এবং হেরন, এম. হিস্ট্রি ওয়ার্থ রিপিটিং: এ *ক্রোনোলজি অফ স্কুল বর্ষগ্রন্থস*। 1996. মিনিয়াপলিস, এমএন: জোস্টেন্স, ইনক।
* হল, এইচএল, *বর্ষগ্রন্থ গাইডবুক*। 1994. মিনিয়াপলিস, এমএন: ন্যাশনাল স্কলাস্টিক প্রেস অ্যাসোসিয়েশন।

বহিঃসংযোগ
---------

* উইকিসংকলন লোগো উইকিসংকলনে বর্ষগ্রন্থ বিষয়ে কাজ করে
* উইকিমিডিয়া কমন্সে বর্ষগ্রন্থ সম্পর্কিত মিডিয়া
একটি হাইপারলিংকের উদাহরণ যেখানে একটি মাউস পয়েন্টার দিয়ে এটি উপরে ভাসিয়ে রাখা হয়েছে।
হাইপারলিঙ্কের মাধ্যমে সংযুক্ত বেশ কয়েকটি নথির দৃশ্যমান বিমূর্ততা।
কম্পিউটিঙে **হাইপারলিংক** (ইংরেজি: Hyperlink) হল উপাত্তের একটি রেফারেন্স বা ইঙ্গিত যা পাঠক সরাসরি ক্লিক করে বা মাউস রাখার দ্বারা অনুসরণ করতে পারে। একটি নথির একটি সম্পূর্ণ নথিতে অথবা একটি নির্দিষ্ট উপাদানে একটি হাইপারলিংক পয়েন্ট করে। হাইপারটেক্সট হল লেখাসহ হাইপারলিংক। একটি সফ্টওয়্যার ব্যবস্থা যা হাইপারটেক্সট তৈরি বা দেখতে ব্যবহৃত হয় তা হল হাইপারটেক্সট সিস্টেম বা হাইপারটেক্সট ব্যবস্থা। যখন একজন ব্যবহারকারী হাইপারলিংকসমূহ অনুসরণ করে তখন তাকে হাইপারটেক্সট ব্রাউজ বা পরিভ্রমণ বলে।

একটি হাইপারলিঙ্ক ধারণকারী নথিটি এর উত্স নথি হিসাবে পরিচিত। উদাহরণ স্বরূপ, উইকিপিডিয়া বা গুগল সার্চ-এর বিষয়বস্তুতে, পাঠ্যের অনেক শব্দ এবং পদ সেই পদগুলির সংজ্ঞাগুলির সাথে হাইপারলিঙ্কযুক্ত। হাইপারলিঙ্কগুলি প্রায়শই রেফারেন্স মেকানিজম যেমন বিষয়বস্তুর সারণী, পাদটীকা, গ্রন্থপঞ্জি, সূচীপত্র, অক্ষর, এবং শব্দাবলী।

কিছু হাইপারটেক্সটে হাইপারলিঙ্ক দ্বিমুখী হতে পারে এগুলো দুটি দিকে অনুসরণ করা যেতে পারে তাই উভয় প্রান্তই নোঙ্গর এবং লক্ষ্য হিসাবে কাজ করে। আরও জটিল ব্যবস্থা রয়েছে যেমন অনেক থেকে অনেক লিঙ্ক।

হাইপারলিঙ্ক অনুসরণ করার প্রভাব হাইপারটেক্সট সিস্টেমের সাথে পরিবর্তিত হতে পারে এবং কখনও কখনও লিঙ্কের উপর নির্ভর করতে পারে - উদাহরণস্বরূপ ওয়ার্ল্ড ওয়াইড ওয়েবে বেশিরভাগ হাইপারলিঙ্কে লক্ষ্য নথিটি প্রদর্শিত নথিটি প্রতিস্থাপন করে তবে কিছু লক্ষ্য নথিটি একটি নতুন উইন্ডোতে খোলার জন্য চিহ্নিত করা হয় (বা সম্ভবত একটি নতুন ট্যাবে)। আরেকটি সম্ভাবনা হল ট্রান্সক্লুশন যার জন্য লিঙ্ক লক্ষ্য একটি ডকুমেন্টের টুকরো যা সোর্স ডকুমেন্টের মধ্যে লিঙ্ক অ্যাঙ্করকে প্রতিস্থাপন করে। শুধু যে - ব্যক্তিরা নথিটি দেখছেন , তাঁরা হাইপারলিঙ্ক অনুসরণ করতে পারেন । এই হাইপারলিঙ্কগুলি প্রোগ্রামগুলি দ্বারা স্বয়ংক্রিয়ভাবে অনুসরণ করা যেতে পারে। যে প্রোগ্রাম প্রতিটি হাইপারলিঙ্ক অনুসরণ করে হাইপারটেক্সট অতিক্রম করে এবং সমস্ত পুনরুদ্ধারকৃত নথি সংগ্রহ করে , তাকে ওয়েব স্পাইডার বা ক্রলার বলা হয়।

লিঙ্ক
-----

তথ্যসূত্র
---------

1. ↑  "Tabbed browsing"। *computerhope.com*। মে ২৬, ২০২১ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**ম্যাক মোহন** (২৪ এপ্রিল ১৯৩৮ – ১০ মে ২০১০) ছিলেন একজন ভারতীয় অভিনেতা, যিনি হিন্দি চলচ্চিত্রে অভিনয় করতেন। তিনি ১৯৭০ এবং ১৯৮০ এর দশকে চলচ্চিত্রে তার খলনায়ক চরিত্রের জন্য পরিচিত ছিলেন। তিনি *ডন* (১৯৭৮), *কার্জ* (১৯৮০), *সাত্তে পে সাত্তা* (১৯৮২), *জাঞ্জির* (১৯৭৩), *রাফু চক্কর* (১৯৭৫), *শান* (১৯৮০), *খুন পাসিনা* (১৯৭৭) এবং *শোলে* (১৯৭৫) সহ ২০০টিরও বেশি চলচ্চিত্রে অভিনয় করেছিলেন।

প্রারম্ভিক জীবন
---------------

ম্যাক মোহন ব্রিটিশ ভারতের করাচিতে জন্মগ্রহণ করেন। তিনি বোম্বে এসেছিলেন ক্রিকেটার হওয়ার জন্য, কিন্তু থিয়েটারে যোগ দিয়ে বলিউড অভিনেতা হয়েছিলেন। তিনি বোম্বের ফিল্মালয় স্কুল অফ অ্যাক্টিং-এ অভিনয় শিখেছিলেন।

কর্মজীবন
--------

ম্যাক মোহন হিন্দি চলচ্চিত্রে তার কর্মজীবন শুরু করেন পরিচালক চেতন আনন্দের সহকারী হিসেবে। তিনি ১৯৬৪ সালে *হকিকত* চলচ্চিত্রের মাধ্যমে অভিনেতা হিসেবে আত্মপ্রকাশ করেন। তার শেষ উপস্থিতি ছিল *অতিথি তুম কাব যাওগে* (২০১০) কমেডি চলচ্চিত্রে, যেখানে তিনি একটি ছোট ভূমিকায় অভিনয় করেছিলেন।

হিন্দি চলচ্চিত্রের পাশাপাশি তিনি ভোজপুরি, গুজরাটি, হরিয়ানভি, মারাঠি, পাঞ্জাবি, বাংলা এবং সিন্ধি চলচ্চিত্রেও অভিনয় করেছেন।

ব্যক্তিগত জীবন
--------------

ম্যাক মোহন ১৯৮৬ সালে মিন্নিকে বিয়ে করেন। এই দম্পতির মঞ্জরী মাকিজানি ও বিনতি মাকিজানি নামে ২ জন কন্যা এবং বিক্রান্ত মাকিজানি নামে একজন পুত্র রয়েছে। মোহন অভিনেত্রী রবীনা ট্যান্ডনের মামা ছিলেন।

মৃত্যু
------

ম্যাক মোহনের ডান ফুসফুসে একটি টিউমার ছিল, যা ফুসফুসের ক্যান্সারে পরিণত হয়েছিল। তিনি ২০১০ সালের ১০ মে ৭২ বছর বয়সে ক্যান্সারে আক্রান্ত থাকা অবস্থায় মারা যান।

তথ্যসূত্র
---------

1. ↑  May 11, Sonal ChawlaSonal Chawla / Updated:; 2010; Ist, 03:14। "Sambha, we'll miss you"। *Mumbai Mirror* (ইংরেজি ভাষায়)। সংগ্রহের তারিখ ২০২৩-১২-০৯।
2. ↑  প্রতিবেদন, নিজস্ব। "মুম্বই এসেছিলেন ক্রিকেটার হতে, ইংরেজিতে সুদক্ষ ম্যাক হয়ে গেলেন খলনায়ক"। *www.anandabazar.com*। সংগ্রহের তারিখ ২০২৩-১২-০৯।
3. 1 2  "Actor Mac Mohan's life in pics"। *India Today* (ইংরেজি ভাষায়)। সংগ্রহের তারিখ ২০২৩-১২-০৯।
4. ↑  "'Sambha' Mac Mohan's daughter remembers him on his birth anniversary: 'My hero'"। *Hindustan Times* (ইংরেজি ভাষায়)। ২০২২-০৪-২৪। সংগ্রহের তারিখ ২০২৩-১২-০৯।
5. ↑  "Amitabh salutes Mac Mohan"। *News18* (ইংরেজি ভাষায়)। ২০১০-০৫-১১। সংগ্রহের তারিখ ২০২৪-০১-২৫।
6. ↑  "Vikram, son of late Bollywood actor Mac Mohan, attends his father's cremation in Mumbai on Tuesday, May 11, 2010 - Photogallery"। *photogallery.indiatimes.com*। সংগ্রহের তারিখ ২০২৪-০১-২৫।
7. ↑  "'He was a hero in real life'"। *Hindustan Times* (ইংরেজি ভাষায়)। ২০১০-০৫-১২। সংগ্রহের তারিখ ২০২৪-০১-২৫।
8. ↑  "Sholay's 'Sambha' Mac Mohan dies"। *Hindustan Times* (ইংরেজি ভাষায়)। ২০১০-০৫-১০। সংগ্রহের তারিখ ২০২৪-০১-২৫।

বহিঃসংযোগ
---------

* ইন্টারনেট মুভি ডেটাবেজে ম্যাক মোহন (ইংরেজি)
নারায়ণগঞ্জ প্রেসক্লাব হল নারায়ণগঞ্জে অবস্থিত বাংলাদেশের সাংবাদিকদের প্রাণের মঞ্চ। বর্তমান সভাপতি আরিফ আলম দীপু ও সাধারণ সম্পাদক রফিকুল ইসলাম জীবন।

ইতিহাস
------

নারায়ণগঞ্জ প্রেসক্লাব প্রতিষ্ঠিত হয় ১৯৬৬ সালে।

২০০৩ সালের নভেম্বরে, গার্মেন্টস শ্রমিকরা নারায়ণগঞ্জ প্রেসক্লাব ভাংচুর করেছিল কারণ তারা ভেবেছিল যে এটি বাংলাদেশ নিটওয়্যার প্রস্তুত ও রপ্তানিকারক সমিতির অংশ যারা ক্লাব থেকে একটি ফ্লোর ভাড়া নিয়েছিল। শ্রমিকরা ৯টা থেকে ৫টা কর্মঘন্টা এবং ওভারটাইম বেতনের জন্য বিক্ষোভ করেছিল।

২০০৮ সালের জুন মাসে নারায়ণগঞ্জ প্রেস ক্লাবের সভাপতি জনকন্ঠ-এর রুমন রেজা এবং সাধারণ সম্পাদক হিসেবে আমার দেশ আবু সউদ মাসুদ নির্বাচিত হন।

তথ্যসূত্র
---------

1. ↑  "Narayanganj Press Club gets new body"। *bangladeshpost.net* (ইংরেজি ভাষায়)। সংগ্রহের তারিখ ২০২৩-১১-০৪।
2. ↑  "আমাদের গঠনতন্ত্র"। *narayanganjpressclub.com* (ইংরেজি ভাষায়)। সংগ্রহের তারিখ ২০২৩-১১-০৪।
3. ↑  "Star Magazine"। *archive.thedailystar.net*। সংগ্রহের তারিখ ২০২৩-১১-০৪।
4. ↑  "N'ganj Press Club executives"। *The Daily Star* (ইংরেজি ভাষায়)। ২০০৮-০৬-২৯। সংগ্রহের তারিখ ২০২৩-১১-০৪।
আবদুর রব চৌধুরী নিবন্ধের সাথে বিভ্রান্ত হবেন না।
**এ্যাডভোকেট সিএসপি আবদুর রব চৌধুরী** (১৯৩৪-২০১৮) বাংলাদেশ সুপ্রীম কোর্টের আইনজীবী, সরকারি কর্মকর্তা, লক্ষ্মীপুর জেলার রাজনীতিবিদ ও লক্ষ্মীপুর-৪ আসনের সংসদ সদস্য ছিলেন।

জন্ম ও প্রাথমিক জীবন
--------------------

এডভোকেট সিএসপি আবদুর রব চৌধুরী ১৯৩৪ সালে লক্ষ্মীপুর জেলায় রামগতি উপজেলার আলেকজান্ডার ইউনিয়নের সেবা গ্রামে জন্মগ্রহণ করেন। তার পিতা মৃত ফজলুর রহমান। তিনি ১৯৪৯ সালে রামগতি বিবিকে পাইলট হাই স্কুল থেকে প্রথম বিভাগে মেট্রিক, ১৯৫১ সালে চৌমুহনী এসএ কলেজ থেকে আইএ, ১৯৫৩ সনে বিএ পাশ করে ঢাকা বিশ্ববিদ্যালয় থেকে ১৯৫৫ সনে এমএ পাশ করেন। এরপর তিনি একই বিশ্ববিদ্যালয়ের অধীনে এলএলবি পাশ করেন।

রাজনৈতিক ও কর্মজীবন
-------------------

আব্দুর রব চৌধুরী ১৯৫৪-৫৫ মেয়াদে ঢাকসুর জিএস ছিলেন। ১৯৫৬ সালে সেণ্টাল সুপিরিয়র সার্ভিস (সিএসপি) পরীক্ষায় উত্তীর্ণ হয়ে তিনি চাকরি জীবন শুরু করেন। তিনি নওগাঁ মহকুমার প্রশাসক, খুলনার অতিরিক্ত জেলা প্রশাসক, দিনাজপুরের জেলা প্রসাশক, শিক্ষা মন্ত্রনালয়ের উপসচিব, ইসলামাবাদে অর্থ মন্ত্রনালয়ের উপসচিব পদে চাকরি করেন। ১৯৭০ সালে তিনি চট্টগ্রাম বিভাগীয় রিলিফ কমিশনার এবং ১৯৭২ সালে দেশের প্রধান রিলিফ সমন্বয়কারী হিসেবে দায়িত্ব পালন করেন। ১৯৭৩ সালে কৃষি মন্ত্রনালয়ের সচিব হিসেবে দায়িত্ব পেয়ে ১৯৭৪ সালে পদত্যাগ করে বাংলাদেশ সুপ্রীম কোর্টে এ্যাপিলিয়েট ডিভিশনে আইন পেশা শুরু করেন। তিনি বাংলাদেশ আওয়ামী লীগের উপদেষ্টা মন্ডলীর সদস্য ছিলেন। এর আগে তিনি বাংলাদেশ জাতীয়তাবাদী দলের উপদেষ্টামন্ডলীর ও সদস্য ছিলেন।

তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে লক্ষ্মীপুর-৪ আসন থেকে প্রথমবার সংসদ সদস্য নির্বাচিত হয়েছিলেন। এর পর তিনি ১২ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে একই আসন থেকে পুনরায় সংসদ সদস্য নির্বাচিত হয়েছিলেন।

২০০১ সালের নির্বাচনে বাংলাদেশ জাতীয়তাবাদী দলের মনোনয়ন না পেয়ে আওয়ামী লীগে যোগ দিয়ে নির্বাচনে অংশ নিয়ে তিনি পরাজিত হয়েছিলেন। ২০০৮ সালের জাতীয় নির্বাচনেও তিনি আওয়ামী লীগের প্রার্থী হয়ে পরাজিত হন।

মৃত্যু
------

আব্দুর রব চৌধুরী ১৮ ফেব্রুয়ারি ২০১৮ ঢাকায় নিজ বাসায় মৃত্যুবরণ করেন।

আরও দেখুন
---------

* পঞ্চম জাতীয় সংসদ সদস্যদের তালিকা (১৯৯১)
* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)

তথ্যসূত্র
---------

1. 1 2  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
2. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
3. ↑  "আবদুর রব চৌধুরী"। *দৈনিক প্রথম আলো*। ২৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
4. ↑  "লক্ষ্মীপুরের সাবেক এমপি আবদুর রব চৌধুরী আর নেই"। *বাংলানিউজটোয়েন্টিফোর.কম*। ১৮ ফেব্রুয়ারি ২০১৮। সংগ্রহের তারিখ ২৯ ফেব্রুয়ারি ২০২০।
5. ↑  "লক্ষ্মীপুরের রব চৌধুরী মারা গেছেন"। *জাগো নিউজ*। ১৮ ফেব্রুয়ারি ২০১৮। সংগ্রহের তারিখ ২৯ ফেব্রুয়ারি ২০২০।
হিলবের্ট বক্রতা গঠনের প্রথম ৮ ধাপ
প্রথম মাত্রার হিলবের্ট বক্রতা
প্রথম ও দ্বিতীয় মাত্রার হিলবের্ট বক্রতা
প্রথম থেকে তৃতীয় মাত্রার হিলবের্ট বক্রতা
ত্রিমাত্রিক হিলবের্ট বক্রতা
**হিলবের্ট বক্রতা** একটি বিশেষ ধরনের নিরবচ্ছিন্ন ফ্রাক্টাল যেটির উদ্ভাবন করেন জার্মান গণিতবিদ ডাভিড হিলবের্ট ১৮৯১ সালে।.

হিলবের্ট বক্রতা ক্ষেত্র পূরক রেখা। একারণে এর হাসডর্ফ মাত্রা ({\displaystyle n\rightarrow \infty } সীমার মধ্যে) হচ্ছে ২।   

হিলবের্ট বক্রতা {\displaystyle H\_{n}} এর ইউক্লিডীয় দূরত্ব হচ্ছে {\displaystyle 2^{n}-{1 \over 2^{n}}}, অর্থাৎ {\displaystyle n} এর মানের সাথে এটি ঘাত আকারে বাড়তে থাকে।

লিন্ডেনমায়ের ব্যবস্থায় হিলবের্ট বক্রতার উপস্থাপনা
---------------------------------------------------

হিলবের্ট বক্রতাকে নিচের ব্যাকরণ অনুসারে প্রকাশ করা যায়।

**বর্ণমালা** : L, R
**ধ্রুবক** : F, +, −
**স্বতঃসিদ্ধ** : L
**উৎপাদনী সূত্র**:
L → +RF−LFL−FR+
R → −LF+RFR+FL−
এখানে, *F* বোঝায় "এক একক সরলরেখা অঙ্কন", *+* বোঝায় "৯০° বায়ে ঘুর্ণন", এবং *-* বোঝায় "৯০° ডানে ঘূর্ণন" (দেখুন টার্টল গ্রাফিক্স).

কম্পিউটার প্রোগ্রাম
-------------------

বাটজ  একাধিক মাত্রায় হিলবের্ট বক্রতা অঙ্কনের একটি অ্যালগোরিদম প্রকাশ করেছেন। libHilbert[*স্থায়ীভাবে অকার্যকর সংযোগ*] হচ্ছে একটি সি++ লাইব্রেরি যেটি বাটজ এর অ্যালগরিদমের উপর রচনা করা হয়েছে।

তথ্যসূত্র
---------

1. ↑  D. Hilbert: Über die stetige Abbildung einer Linie auf ein Flächenstück. Math. Ann. 38 (1891), 459–460.
2. ↑  A.R. Butz: Alternative algorithm for Hilbert’s space filling curve. IEEE Trans. On Computers, 20:424-42, April 1971.

আরও দেখুন
---------


উইকিমিডিয়া কমন্সে **হিলবের্ট বক্রতা** সংক্রান্ত মিডিয়া রয়েছে।
নেতৃত্ব উন্নয়ন এমন একটি প্রক্রিয়া যা ব্যক্তিদের সংস্থার মধ্যে নেতৃত্বের ভূমিকা পালনকরার ক্ষমতা প্রসারিত করতে সহায়তা করে। নেতৃত্বের ভূমিকা আনুষ্ঠানিক হতে পারে, সিদ্ধান্ত এবং দায়িত্ব নেওয়ার জন্য সংশ্লিষ্ট কর্তৃপক্ষের সাথে, অথবা তারা সামান্য অফিসিয়াল কর্তৃত্বের সাথে অনানুষ্ঠানিক ভূমিকা হতে পারে (যেমন, দলের সদস্য যিনি দলের ব্যস্ততা, উদ্দেশ্য এবং দিকনির্দেশনাকে প্রভাবিত করেন; একজন পার্শ্ব সহকর্মী যাকে অবশ্যই প্রভাবের মাধ্যমে শুনতে এবং আলোচনা করতে হবে)।

স্বতন্ত্র নেতাদের বিকাশ করা
---------------------------

ঐতিহ্যগতভাবে, নেতৃত্বের বিকাশ ব্যক্তিদের নেতৃত্বের ক্ষমতা এবং মনোভাব বিকাশের উপর দৃষ্টি নিবদ্ধ করে।

বিভিন্ন ব্যক্তিগত বৈশিষ্ট্য এবং বৈশিষ্ট্য একজন ব্যক্তির নেতৃত্বের কার্যকারিতাকে সাহায্য বা বাধা দিতে পারে এবং নেতৃত্বের দক্ষতা বিকাশের জন্য আনুষ্ঠানিক প্রোগ্রামের প্রয়োজন হয়।

শ্রেণীকক্ষ-শৈলীর প্রশিক্ষণ এবং নেতৃত্বের বিকাশের জন্য সংশ্লিষ্ট পাঠ কি করতে হবে তা জানা এবং যা জানেন তা করার মধ্যে সম্ভাব্য পার্থক্য থেকে সমস্যা হতে পারে; ব্যবস্থাপনা বিশেষজ্ঞ হেনরি এই দ্বিধা হাইলাইট একজন ব্যক্তি. এটা অনুমান করা হয় [ কার দ্বারা? ] যে প্রথাগত শ্রেণীকক্ষ-শৈলীর প্রশিক্ষণ থেকে ১৫% শেখার ফলে কর্মক্ষেত্রে স্থায়ী আচরণগত পরিবর্তন ঘটে। 

নেতৃত্ব বিকাশের প্রচেষ্টার সাফল্যের সাথে যুক্ত হয়েছে [ কাদের দ্বারা? ] থেকে তিনটি ভেরিয়েবল

* স্বতন্ত্র শিক্ষার্থীর বৈশিষ্ট্য
* নেতৃত্ব উন্নয়ন কর্মসূচির গুণমান এবং প্রকৃতি

নেতার সুপারভাইজার থেকে আচরণগত পরিবর্তনের জন্য সমর্থন।

তথ্যসূত্র
---------

1. ↑  *How to Attack the Business Skills Mismatch*, Chief Learning Officer Magazine  ওয়েব্যাক মেশিনে আর্কাইভকৃত ৩১ মার্চ ২০১৯ তারিখে, by Rommin Adl (August 2013)
**সুবোধ দাস** (১ নভেম্বর ১৯৪৭ — ২৪ ফেব্রুয়ারি ২০১৯) একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি টানা আটবার ত্রিপুরা বিধানসভায় পানিসাগর থেকে বিধায়ক হিসেবে নির্বাচিত হয়েছেন।

জীবনী
-----

সুবোধ দাস সিলেটের হবিগঞ্জে ১৯৪৭ সালের ১ সেপ্টেম্বর জন্মগ্রহণ করেন। তার বাবার নাম বিহারী দাস ও মায়ের নাম নলিনী দাস। পরে তারা ত্রিপুরা চলে আসেন।

সুবোধ দাস ১৯৬৫ সালে ভারতের কমিউনিস্ট পার্টি (মার্ক্সবাদী) এর সদস্য হন। তিনি ১৯৭৭ সাল থেকে ২০১৮ সাল পর্যন্ত ত্রিপুরা বিধানসভায় পানিসাগরের বিধায়ক হিসেবে দায়িত্ব পালন করেছেন। এছাড়া, তিনি ১৯৯৩ সাল থেকে ২০০৪ সাল পর্যন্ত ত্রিপুরা সরকারের পঞ্চায়েত মন্ত্রী হিসেবে দায়িত্ব পালন করেছেন। তিনি ১৯৭৮ সাল থেকে ২০১৩ সাল পর্যন্ত ভারতের কমিউনিস্ট পার্টি (মার্ক্সবাদী) এর ত্রিপুরা প্রদেশ কমিটির সদস্য ছিলেন।

সুবোধ দাস ২০১৯ সালের ২৪ ফেব্রুয়ারি আগরতলার জি. পি. প্যান্ট হাসপাতালে মৃত্যুবরণ করেন।

তথ্যসূত্র
---------

1. 1 2 3  "প্রাক্তন মন্ত্রী সুবোধ দাসের প্রয়াণে সোমবার বাজেট অধিবেশনের দ্বিতীয় দিনে স্মৃতিচারণ করল ত্রিপুরা বিধানসভা"। *জাগরণ*। ২৫ ফেব্রুয়ারি ২০১৯। সংগ্রহের তারিখ ৬ অক্টোবর ২০১৯।
2. 1 2  "Panisagar Assembly Constituency Election Result"। *www.resultuniversity.com*। সংগ্রহের তারিখ ৬ অক্টোবর ২০১৯।
3. 1 2  "Comrade Subodh Das Passes Away"। *Peoples Democracy*। ৪ মার্চ ২০১৯। সংগ্রহের তারিখ ৬ অক্টোবর ২০১৯।
**সিতওয়ে বন্দর** বঙ্গোপসাগরে তীরে মায়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর।  কালাদান নদীর মোহনায় অবস্থানরত বন্দরটি ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মানে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মানের জন্য। প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে  পরিবহন অবকাঠামো উন্নয়নের লক্ষ্যে কাজ করছে।

ইতিহাস
------

ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায় ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়।

ভারত ও মায়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে $৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে সিত্তে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মায়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মায়ানমার সীমান্তে মাইকা পর্যন্ত সড়ক নির্মান করা হচ্ছে। [1]

তথ্যসূত্র
---------

1. ↑  "Construction of Sittwe Port for Kaladan Multiple River Project Starts"। Indo-Burma News। ২০১০-১২-০১। ২০১২-০৪-০১ তারিখে মূল থেকে আর্কাইভ করা। সংগ্রহের তারিখ ২০১১-১০-১৩।
2. ↑  "Hindu Puja Held for Sittwe Port"। Burma News International। ২০১১-০৯-২০। ২০১১-১০-১২ তারিখে মূল থেকে আর্কাইভ করা। সংগ্রহের তারিখ ২০১১-১০-১৩।

বহিঃসংযোগ
---------
**"গিজনের কলঙ্ক"** হলো ১৯৮২ ফিফা বিশ্বকাপের একটি ফুটবল ম্যাচের নাম যা ১৯৮২ সালের ২৫ জুন গিজনে অবস্থিত এল মলিনন স্টেডিয়ামে পশ্চিম জার্মানি এবং অস্ট্রিয়ার মধ্যে অনুষ্ঠিত হয়েছিল। ম্যাচটি ছিল প্রথম রাউন্ডের গ্রুপ ২–এর ষষ্ঠতম এবং শেষ ম্যাচ, একই সাথে আগের দিনে অনুষ্ঠিত পঞ্চম খেলা। ম্যাচটিতে একমাত্র গোলটি করেন পশ্চিম জার্মানির হর্স্ট হ্রুবেচ।

পটভূমি
------

* দ্রষ্টব্য: জয়ের জন্য ২ পয়েন্ট, ড্রয়ের জন্য ১, প্রথম টাই-ব্রেকার হলো গোল পার্থক্য।

| অব | দল | ম্যাচ | জয় | ড্র | হার | স্বগো | বিগো | গোপা | পয়েন্ট | যোগ্যতা অর্জন |
| --- | --- | --- | --- | --- | --- | --- | --- | --- | --- | --- |
| ১ |  অস্ট্রিয়া | ২ | ২ | ০ | ০ | ৩ | ০ | +৩ | ৪ | একটি ম্যাচ বাকি আছে |
| ২ |  আলজেরিয়া | ৩ | ২ | ০ | ১ | ৫ | ৫ | ০ | ৪ | অনিশ্চিত (কোন ম্যাচ বাকি নেই) |
| ৩ |  পশ্চিম জার্মানি | ২ | ১ | ০ | ১ | ৫ | ৩ | +২ | ২ | একটি ম্যাচ বাকি আছে |
| ৪ |  চিলি | ৩ | ০ | ০ | ৩ | ৩ | ৮ | −৫ | ০ | বাদ |

২৪ জুন ১৯৮২ তারিখের খেলা শেষের পর হালনাগাদকৃত। উৎস: ফিফা
আলজেরিয়া শুরুতেই পশ্চিম জার্মানিরকে ২-১ গোলে বিস্ময়করভাবে পরাজিত করে তাদের বিশ্বকাপ অভিযান শুরু করেছিলো, "১৯৬৬ সালে উত্তর কোরিয়ার কাছে ইতালি পরাজিত হওয়ার পর এটিই ছিলো বিশ্বকাপের সবচেয়ে বড় অঘটন", এবং "এটিকে বিশ্বকাপ ইতিহাসের অন্যতম বড় অঘটন হিসেবে ধরা হয়"। আলজেরিয়া প্রথম কোন আফ্রিকান বা আরব দল যারা ফিফা বিশ্বকাপে কোনো ইউরোপীয় দলকে পরাজিত করেছিলো। তারা শেষ ম্যাচে চিলিকে ৩–২ গোলে হারানোর পূর্বে অস্ট্রিয়ার কাছে ০–২ গোলে হেরেছিলো। চিলির বিপক্ষে আলজেরিয়া জয় পাওয়ার ফলে তারা প্রথম কোন আফ্রিকান বা আরব হিসেবে বিশ্বকাপে দুটি জয় পাওয়ার গৌরব অর্জন করে।

পশ্চিম জার্মানি বনাম অস্ট্রিয়া ম্যাচের আগের দিন আলজেরিয়া তাদের শেষ ম্যাচটি খেলেছিল, যার ফলে পশ্চিম জার্মানি আর অস্ট্রিয়া আগে থেকেই জানতো যে পরবর্তী পর্বে যাওয়ার জন্য তাদের কী ফলাফল দরকার। কোনভাবে যদি পশ্চিম জার্মানি এক বা দুই গোলে জিতে তাহলে পশ্চিম জার্মানি এবং অস্ট্রিয়া উভয়েই গোল পার্থক্যের ট্রাইব্রেকারের ভিত্তিতে যোগ্যতা অর্জন করতে পারে। তবে যদি পশ্চিম জার্মানি চার বা তার বেশি গোলে জয় পেত তাহলে পশ্চিম জার্মানি এবং আলজেরিয়া যোগ্যতা অর্জন করতো। আর পশ্চিম জার্মানি যদি তিন গোলের জয় পেত তাহলে অস্ট্রিয়া এবং আলজেরিয়াকে পরবর্তী ট্রাইব্রেকারের (স্বপক্ষে গোল সংখ্যা) মুখোমুখি হতে হতো, যেখানে অস্ট্রিয়ারকে এই বাধা এড়ানোর জন্য আগে থেকেই তাদের স্বপক্ষে, কমপক্ষে দুইটি গোল থাকার প্রয়োজন হতো। আর যদি পশ্চিম জার্মানি যদি হারতো বা ম্যচটি ড্র হতো তাহলে তারা বাদ পড়ে যেতো।

তথ্যসূত্র
---------

1. ↑  "Pittsburgh Post-Gazette - Google News Archive Search"। *গুগল নিউজ*। সংগ্রহের তারিখ ২৬ জুন ২০২৩।
2. 1 2  Murray, Scott; Walker, Rowan (২০০৮)। "June 25 – West Germany 1–0 Austria: 'El Anchluss' (1982)"। *Day of the Match*। Boxtree। পৃষ্ঠা ১৮৩। আইএসবিএন 978-0-7522-2678-1।
ভারতীয় ঝটপট খাবার শিল্প তরুণ ভারতীয় জনগোষ্ঠীর পরিবর্তিত জীবনধারার সাথে বিকশিত হয়েছে।[] অঞ্চল জুড়ে গ্যাস্ট্রোনমিক পছন্দের বৈচিত্র্য, বংশগত বা অর্জিত, সারা দেশে বিভিন্ন মডিউল নিয়ে এসেছে।

অনেক ঐতিহ্যবাহী পদ উদীয়মান ঝটপট খাবারের আউটলেটগুলির সাথে মানানসই করা হয়েছে। মৌলিক অভিযোজন হল প্রক্রিয়াকরণ ও পরিবেশন সময় হ্রাস করা। উদাহরণস্বরূপ, সাধারণ খাবার যা একজন সদা-সতর্ক পরিচারক দ্বারা পরিবেশন করার জন্য বলা হয়েছিল তা এখন কাউন্টার জুড়ে একটি মিনি-মিল হিসাবে দেওয়া হয়। এর ঐতিহ্যগত সংস্করণে, একটি প্লেট বা একটি কলা পাতা প্রথমে মেঝে বা টেবিলে রাখা হয়েছিল। বেশ কয়েকজন সাহায্যকারী তখন সান্ধ্যভোজে অপেক্ষা করছিল, তখন প্লেটে ওঠার সাথে সাথে বিভিন্ন খাবার তৈরি করেছিল ও পুনরায় পূরণ করেছে।

ঝটপট খাবারে, একটি প্লেট ইতিমধ্যেই বিভিন্ন রান্না করা শাকসবজি ও তরকারি সহ একটি নির্দিষ্ট পরিমাণ ভাত ও ভারতীয় ফ্ল্যাটব্রেড একটি প্রিপেইড কুপনের বিপরীতে কাউন্টার জুড়ে হস্তান্তর করা হয়েছে। তরকারি ও রুটি অঞ্চল ও স্থানীয় পছন্দগুলির উপর নির্ভর করে পরিবর্তিত হয়। বেশি দামের সংমিশ্রণে মিষ্টি যোগ করতে পারে। রিফিল সাধারণত দেওয়া হয় না।

শৈলী
----

একই প্রাঙ্গনে বিভিন্ন কাউন্টারে বিভিন্ন রন্ধনশৈলী পরিবেশন করা সাধারণ। একটি বৃহৎ নিরামিষভোজী জনগোষ্ঠীর উপস্থিতি, যারা আমিষ খাবার পরিহার করে, এমন আউটলেটের জন্ম দিয়েছে যা একচেটিয়াভাবে নিরামিষ ঝটপট খাবার পরিবেশন করে। এছাড়াও, দিনের সময়ের উপর নির্ভর করে বিভিন্ন ধরণের খাবার পরিবেশন করা যেতে পারে। কফি, চা, কোমল পানীয় ও ফলের রস এই ধরনের আউটলেটগুলিতেও পরিবেশন করা যেতে পারে। কিছু আউটলেটে আইসক্রিম, চাট ইত্যাদির জন্য বিশেষভাবে নকশা করা কাউন্টার থাকতে পারে।

তথ্যসূত্র
---------

1. ↑  "20 Famous Indian Fast Food"। সংগ্রহের তারিখ ১৩ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**চেঙ্গিলা**, বা **চেন্নালা**, এমন একটি ভারতীয় কাঁসর যেটি সনাতন গায়ক বা নৃত্যশিল্পীকে ঐকতান-সঙ্গীতে সময় রাখতে সহায়তা করে। 
এটি আকারে পুরু একটি কাঁসার চাকতি, যেটি কব্জির কাছাকাছি একটি সরু ফালি ফিতা দ্বারা ঝুলানো থাকে। অন্য হাতে রাখা একটি ছোট লাঠি দিয়ে এটিকে আঘাত করে বাজানো হয়।
এটি এমন একটি বাদ্যযন্ত্র যেটি ঘন বাদ্য বিভাগে পড়ে বা সহজভাবে বলা যায়, এটি এমন একটি নিরেট যন্ত্র যেখানে সুরকরণের প্রয়োজন হয় না। চেঙ্গিলার শব্দটি এত পবিত্র বলে বিবেচিত হয়েছে যে এর সংগীতটি মন্দিরের শান্তি এবং ঐশ্বরিক পরিবেশ বজায় রাখার জন্য ব্যবহৃত হয়। উত্তর কেরালায়, পুলায়া সম্প্রদায়ের একটি নৃত্যনাট্য চেম্মানাকালিতে চেঙ্গিলাকে সহযোগী উপকরণ হিসাবে ব্যবহার করা হয়।

বর্ণনা
------

এটি কাঁসা দিয়ে তৈরি একটি চাকতি যার কেন্দ্রস্থিত অঞ্চলটি পুরু এবং এটিকে ছোট লাঠি দিয়ে আঘাত করা হয়। চাকতির উপরের অংশে একটি গর্ত থাকে। এই গর্তের মধ্য দিয়ে সরু ফিতা জাতীয় জিনিস ঢুকিয়ে এটিকে হাতে ঝোলানো হয়। চেঙ্গিলা আকারে ছয় ইঞ্চি থেকে নয় ইঞ্চি ব্যাসের হয়।

প্রসঙ্গ এবং বাজানোর কৌশল
------------------------

চেঙ্গিলা হল এমন একটি ঘাতবাদ্যযন্ত্র যেটি অবিরাম একটি স্বরকম্প বজায় রাখে এবং সুরেলা পরিবেশ সৃষ্টি করে। অবাধে ঝুলন্ত অবস্থায় থাকা চেঙ্গিলাকে আঘাত করলে একটি ধ্বনি সৃষ্টি হয়; অগ্রবাহুর বিপরীতে রাখা অবস্থায় আঘাত করা হলে একটি একঘেয়ে সুর তৈরি হয়।

সাংস্কৃতিক গুরুত্ব
------------------

চেঙ্গিলা হল একটি কম্পনস্বরী যন্ত্র, যেটি মন্দিরের অনুষ্ঠান এবং কথাকলি নৃত্যে সংগীতের জন্য ব্যবহৃত হয়। এটি থেকে উদ্ভূত শব্দ এত পবিত্র বলে বিবেচিত হয় যে এর সংগীত মন্দিরের অনুষ্ঠান এবং পূজার জন্য নির্মলতার পরিবেশ তৈরি করতে ব্যবহৃত হয়।

সীভেলি, শ্রীভূতাবলী, ধারা, কলসপুজো, অভিষেকম, কোট্টিপট্টু সেবা ইত্যাদির জন্য চেঙ্গিলা ব্যবহার করা হয়। গুরুবায়ুর মন্দিরে কেবল চেঙ্গিলা বাজানোর রীতি রয়েছে। কথাকালি নৃত্যে একটি বড় চেঙ্গিলা ব্যবহৃত হয়। চেঙ্গিলা গুর্তি পূজা, কলমেঝুঠু পাট্টু, থাইয়াট্টু, মুদিয়াট্টু ইত্যাদিতেও ব্যবহৃত হয়

দক্ষিণ-পশ্চিম ভারতের কেরল রাজ্যে, চেঙ্গিলা বিভিন্ন ধরনের ঐতিহ্যবাহী শিল্পে ব্যবহৃত হয়, তার মধ্যে রয়েছে চেম্মানাকালি, কথাকলি, এবং কৃষ্ণনাট্যম।

তথ্যসূত্র
---------

1. 1 2 3  "Chengila"। Online Highways LLC। সংগ্রহের তারিখ ২০১৩-০৯-১৭।
2. ↑  "Chengila â€" The Time-Keeper of a Musical Ensemble"। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২১।
3. 1 2  "Chengila"। সংগ্রহের তারিখ ২৭ মার্চ ২০২১।
4. ↑  Manu, Meera। "Rustic Rhapsody"। The New Indian Express। ২০১৩-১০-০২ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৭।
5. ↑  "Kathalki Dance"। Keralahistory। ২০১৩-১০-০২ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৭।
**শ্রী রাম লামিছন** (নেপালি: श्री राम लामिछाने, জন্ম: ২১ ফেব্রুয়ারি, ললিতপুর, নেপাল), নেপাল স্কাউটের প্রধান কমিশনার এবং স্কাউট আন্দোলনের বিশ্ব সংস্থার (ডব্লিউওএসএম) এশিয়া-প্যাসিফিক আঞ্চলিক স্কাউট কমিটির আঞ্চলিক ভাইস-চেয়ারম্যান হিসাবে দায়িত্ব পালন করেছেন।  তিনি ২০০৯ থেকে ২০১৫ পর্যন্ত নির্বাচিত স্বেচ্ছাসেবক সদস্য হিসাবে ছিলেন। বর্তমানে অ্যাওয়ার্ড কমিটির চেয়ারম্যান হিসাবে দায়িত্ব পালন করছেন। 

তিনি ক্যানবেরা বিশ্ববিদ্যালয় এবং ত্রিভুবন বিশ্ববিদ্যালয়ে পড়াশোনা করেছেন।

২০১৬ সালে, তিনি ওয়ার্ল্ড স্কাউটিংয়ে ব্যতিক্রমী পরিষেবার জন্য ওয়ার্ল্ড স্কাউট কমিটি কর্তৃক বিশ্ব স্কাউট সংস্থা বিশিষ্ট ৩৫০তম *ব্রোঞ্জ উলফ পুরস্কার* ভূষিত হয়েছিলেন।

তথ্যসূত্র
---------

1. ↑  "The 21st European Scout Conference closes in Berlin"। ২৬ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।
2. ↑  "APR Scout Committees"। APR/WSB। ১২ জুন ২০১০ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০০৯।
3. ↑  "List of recipients of the Bronze Wolf Award"। *scout.org*। WOSM। ২০২০-১১-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৫-০১।
4. ↑  "সংরক্ষণাগারভুক্ত অনুলিপি"। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।

বহিঃসংযোগ
---------

* ওয়েব্যাক মেশিনে আর্কাইভকৃত ২১ নভেম্বর ২০১৬ তারিখে
* https://issuu.com/worldscouting/docs/6 তম\_ বিবি\_জানুরি\_2013
ট্রাপিজিয়াম
ট্রাপিজিয়াম হলো চতুর্ভুজের একটি বিশেষ রূপ। যে চতুর্ভুজের এক জোড়া বিপরীত বাহু সমান্তরাল, তাকে **এক বাহু সমান্তরাল চতুর্ভুজ** বা **ট্রাপিজিয়াম** বলে। অপর যে বিপরীত বাহুযুগলের কথা এখনও বলা হয়নি সেই বাহুদ্বয় পরস্পরের সমান হলেও ট্রাপিজিয়াম গঠন করা সম্ভব। এক্ষেত্রে অর্থাৎ ট্রাপিজিয়ামের অসমান্তরাল বাহুদ্ব পরস্পরের সমান হলে এটি হবে সমদ্বিবাহু ট্রাপিজিয়াম।

ভাষা ও ভৌগোলিক অবস্থানের ভিত্তিতে ট্রাপিজিয়াম ও ট্রাপিজয়িড সম্পর্কে সারা দুনিয়ায় পরস্পরবিরোধী একটি ধারণা প্রচলিত আছে। ট্রাপিজিয়াম শেখার শুরুতে সে বিষয়টি সম্পর্কে পরিস্কার ধারণা থাকা জরুরী। বৃটেনে যা ট্রাপিজিয়াম (Trapezium in UK) = যুক্তরাষ্ট্রে তা ট্রাপিজয়িড (Trapezoid in US) বৃটেনে যা বিষমবাহু চতুর্ভুজ (Irregular Quadrilateral in UK) = যুক্তরাষ্ট্রে তা ট্রাপিজিয়াম (Trapezium in US) []

ক্ষেত্রফল
---------

ট্রাপিজিয়ামের ক্ষেত্রফল
ট্রাপিজিয়ামের দুইটি সমান্তরাল বাহু যথাক্রমে ''a'' এবং ''b'' এবং বাহুদ্বয়ের দৈর্ঘ্যের যোগফল *m* ও সমান্তরাল বাহুদ্বয়ের মধ্যবর্তী দূরত্ব "h" হলে, একটি ট্রাপিজিয়ামের ক্ষেত্রফল নিম্নোক্ত সূত্র ব্যবহার করে *K* দ্বারা প্রকাশ করা যায়। 

{\displaystyle K={\frac {1}{2}}(a+b)\cdot h={\frac {1}{2}}mh}

তথ্যসূত্র
---------

1. ↑  "mathworld - Trapezoid"। *mathworld.wolfram.com*। সংগ্রহের তারিখ ২৪ জুলাই ২০২০।
**বিনয়পদক**, কবি বিনয় মজুমদারের নামানুসারে প্রবর্তিত একটি সম্মাননা পদক। ২০০৭ সালের ১ জানুয়ারি কবি রুদ্রসাগর-এর একক প্রচেষ্টায় ও সাংগঠনিক সমন্বয়ে আত্মপ্রকাশ করে এ কমিটি। অনূর্ধ্ব ৫০ বছরের সেরা কবিদের প্রকৃত সম্মান প্রদানের জন্য বিনয়পদক-এর অস্তিত্ব প্রতিবছরই বৃদ্ধি পাচ্ছে।[] নিয়মানুসারে প্রথম দুই বছর কবি মণীন্দ্র গুপ্ত এই কমিটির সভাপতি ছিলেন, সম্পাদক ছিলেন, কবি রুদ্রসাগর। পরবর্তি দুই বছর যাবৎ সভাপতি হয়ে দায়িত্ব পালন করছেন, কবি উৎপল কুমার বসু এবং সম্পাদক আছেন, কবি রদ্রসাগর। উপদেষ্টা পরিষদে রয়েছেন কবি জয় গোস্বামী, তীর্থঙ্কর মৈত্র, দেবদাস আচার্য প্রমুখ।

২০০৮ সালে প্রথম এই সম্মান গ্রহণ করেন, কবি প্রশান্ত মল্ল। ২০০৯ সালে, কবি নীলোৎপল গুপ্ত, এবং ২০১০ সালে, কবি প্রদীপ কর এই সম্মান গ্রহণ করেছেন। এছাড়াও পেয়েছেন কবি কুন্তল মণ্ডল, কবি অমর চক্রবর্তী ও কবি জুবিন ঘোষ সহ অনেকে। বাঙালি কবিদের জন্য এই সম্মানকে কবি জয় গোস্বামী, এক অনন্য সম্মান হিসেবে আখ্যায়িত করেছেন।[]

২০ মার্চ ২০১১,বাংলা আকাদেমি সভাঘরে বিনয়পদক ৩য় বর্ষের উৎসবে কবি প্রদীপ কর-কে সম্মান তুলে দিয়েছিলেন কবি জয় গোস্বামী। তখন তিনি বক্তৃতায় নানান আলোচনায় বিনয়পদক সম্পর্কে উল্লেখিত বিষয়ের অবতারণা করেছিলেন।
**শচীন্দ্রনাথ সেনগুপ্ত** (জন্ম- ২০ জুলাই ১৮৯২ - মৃত্যু-০৫ মার্চ ১৯৬১)একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে তার জন্মগ্রহণ করেন।  তার পিতার নাম সত্যচরণ সেনগুপ্ত।

ব্যক্তিজীবন
-----------

শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তার সহপাঠী। ১৯০৫ খ্রিষ্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিষ্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।

কর্মজীবনের শুরুতে কিছুদিন জাতীয় কলেজে অধ্যাপনা করে পরে সাংবাদিকতা পেশায় যোগ দেন। তার সাংবাদিক জীবনের শুরু দৈনিক কৃষক ও ভারত পত্রিকায় সহসম্পাদকরূপে। এছাড়া তিনি সাপ্তাহিক হিতবাদী, বিজলী ( বারীন্দ্রকুমার ঘোষ প্রতিষ্ঠিত), আত্মশক্তি প্রভৃতি পত্রিকায় সম্পাদকের দায়িত্ব পালন করেন।

সাহিত্যজীবন
-----------

শচীন্দ্রনাথ নাথ নাট্যকার হিসেবেই সমধিক পরিচিত। তার রচিত ঐতিহাসিক ও রাজনৈতিক নাটকের মূল প্রতিপাদ্য বিষয় দেশাত্মবোধ। তার রচিত সামাজিক নাটকেও দক্ষতার পরিচয় পাওয়া যায়। তার নাটকের অনন্য বৈশিষ্ট্য হচ্ছে অসাম্প্রদায়িক চেতনা ও হিন্দু-মুসলমানের মিলনের বাণী। ইতিহাসনিষ্ঠায়, কাহিনীর দৃঢ় সংবদ্ধতায় ও শক্তিশালী সংলাপে তার নাটক সমৃদ্ধ।

তার উল্লেখযোগ্য ঐতিহাসিক ও রাজনৈতিক নাটক হচ্ছে: গৈরিক পতাকা (১৯৩০), দেশের দাবি (১৯৩৪), রাষ্ট্রবিপ্লব (১৯৪৪), সিরাজুদ্দৌলা (১৯৩৮), ধাত্রীপান্না (১৯৪৮), সবার উপরে মানুষ সত্য (১৯৫৭), আর্তনাদ ও জয়নাদ (১৯৬১)। তার ঐতিহাসিক নাটক সিরাজুদ্দৌলা সবচেয়ে বেশি জনপ্রিয়তা অর্জন করে। ১৯৪৬ সালে কলকাতার রঙ্গমঞ্চে রাষ্ট্রবিপ্লব নাটকটিও বেশ আলোড়ন সৃষ্টি করেছিল।

রক্তকমল (১৯২৯), ঝড়ের রাতে (১৯৩১), নার্সিংহোম (১৯৩৩), স্বামী-স্ত্রী (১৯৩৭), তটিনীর বিচার (১৯৩৯), মাটির মায়া, কাঁটা ও কমল, প্রলয়, জননী প্রভৃতি তার সামাজিক নাটক। এসব নাটকে ব্যক্তি ও পারিবারিক জীবনের বিচিত্র জটিলতা ও সমস্যা তুলে ধরা হয়েছে। এছাড়াও তার রচিত কিশোরদের নাটক, প্রবন্ধ, ভ্রমণকাহিনী ও অনুবাদ গ্রন্থ আছে।

দেশভ্রমণ
--------

বেসরকারি সাংস্কৃতিক দলের নেতা হিসেবে শচীন্দ্রনাথ রাশিয়া, নরওয়ে, পোল্যান্ড, চীন, সিংহল ইত্যাদি দেশ ভ্রমণ করেন।

মৃত্যু
------

১৯৬১ সালের ৫ মার্চ শচীন্দ্রনাথ মৃত্যুবরণ করেন।

তথ্যসূত্র
---------

1. 1 2  "সেনগুপ্ত, শচীন্দ্রনাথ"। *বাংলাপিডিয়া*। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ মে ২০২০।
2. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৫০৭।
**চার্লস জিমেলিন** (ইংরেজি: Charles Gmelin) (২৮ মে, ১৮৭২ - ১২ অক্টোবর, ১৯৫০) সম্পূর্ণ নাম চার্লস হেনরি স্টুয়ার্ট জিমেলিন, একজন ব্রিটিশ দৌড়বীর এথলিট যিনি ১৮৯৬ সালে অ্যাথেন্সের প্রথম আধুনিক অলিম্পিক গেমসে গ্রেট ব্রিটেনের হয়ে সর্বপ্রথম পদক জেতার কৃতিত্ব অর্জন করেন।

প্রারম্ভিক জীবন
---------------

চার্লস জিমেলিন ব্রিটিশ ভারতের নদিয়া জেলার কৃষ্ণনগর শহরে জন্মগ্রহণ করেন। তার পিতা ছিলেন খৃষ্টান মিশনারী। ধর্মপ্রচারের উদ্দেশ্যে কৃষ্ণনগরে থাকতেন। জিমেলিনের শৈশব কাটে কৃষ্ণনগরে। তিনি প্রাথমিক পড়াশোনা শেষ করে ইংল্যান্ড চলে যান। অক্সফোর্ডের ম্যাগডালেন কলেজ স্কুল ও অক্সফোর্ড বিশ্ববিদ্যালয়ের কেলবে কলেজে পড়াশোনা করেন। স্নাতক হওয়ার পর ফ্রেশফিল্ড বিদ্যালয়ে প্রধান শিক্ষকতার কাজ নেন। ১৯০৪ সালে বেডফোর্ডশায়ারে হেস্টার রয়ড কে বিবাহ করেছিলেন তিনি।

কৃতিত্ব
-------

তিনি একজন দক্ষ ক্রীড়াবিদ ছিলেন। অক্সফোর্ডশায়ারের হয়ে ক্রিকেট ও ফুটবল দুই দলেরই প্রতিনিধিত্ব করেছেন। ১৮৯৫ থেকে ১৯০৬ সালে তিনি মাইনর কাউন্টি চ্যাম্পিয়নশিপে ক্রিকেট দলের প্রতিনিধিত্ব করেন। ১৮৯৬ সালের প্রথম আধুনিক অলিম্পিকে এথেন্সে যোগদান করেছিলেন। গ্রেট ব্রিটেনের ইতিহাসে তিনিই প্রথম অ্যাথলিট যিনি অলিম্পিকের ১০০ মিটারে নেমেছিলেন ও প্রথম পদকপ্রাপ্ত অলিম্পিয়ান হন। ১০০ মিটারে হিটে তৃতীয় হয়েছিলেন, ফাইনালে ওঠেননি কিন্তু ৪০০ মিটার দৌড় ৫৫.৬ সেকেন্ডে সম্পন্ন করে ব্রোঞ্জ পদক জেতেন চার্লস জিমেলিন।

মৃত্যু
------

১৯৫০ সালের ১২ অক্টোবর অক্সফোর্ডের ক্রওলে রোড হাসপাতালে ৭৮ বছর বয়েসে তার মৃত্যু হয়।

তথ্যসূত্র
---------

1. 1 2  "প্রথম অলিম্পিকে নামা কৃষ্ণনগরের চার্লস জিমেলিনকে ভুলে গিয়েছে বাংলা"। ৪ আগস্ট ২০১৬। সংগ্রহের তারিখ ২৭ মে ২০১৭। [*স্থায়ীভাবে অকার্যকর সংযোগ*]
2. 1 2  "Charles Gmelin"। *sports-reference.com*। ১৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১৭।
3. ↑  "CHARLES GMELIN"। *olympic.org*। সংগ্রহের তারিখ ২৭ মে ২০১৭।
**কিরণশঙ্কর রায়** (২৫ অক্টোবর ১৮৯১ - ২০ ফেব্রুয়ারি ১৯৪৯) ছিলেন প্রখ্যাত ভারতীয় বাঙালি ব্যারিস্টার,  ভারতীয় উপমহাদেশের   ব্রিটিশ বিরোধী স্বাধীনতা আন্দোলনে স্বরাজ দলের অন্যতম নেতৃস্থানীয় ব্যক্তিত্ব এবং সুভাষচন্দ্রবসুর এক সময়ের সহকর্মী ও  শরৎচন্দ্র বসুর সহযোগী।

জন্ম ও শিক্ষা জীবন
------------------

কিরণশঙ্কর রায়ের জন্ম ১৮৯১ খ্রিস্টাব্দের ২৫ শে অক্টোবর অবিভক্ত বাংলার অধুনা বাংলাদেশের তৎকালীন ঢাকা জেলার তেঁওতা গ্রামের জমিদার পরিবারে। পিতা হরিশঙ্কর রায়। কিরণশঙ্করের প্রাথমিক পড়াশোনা গ্রামের স্কুল তেঁওতা একাডেমিতে। পরবর্তীতে কলকাতার হিন্দু স্কুল ও সেন্ট জেভিয়ার্স কলেজে। উচ্চ শিক্ষার্থে ১৯০৯ খ্রিস্টাব্দে ইংল্যান্ডে যান এবং অক্সফোর্ডের নিউ কলেজে ইতিহাস নিয়ে পড়াশোনা করেন। ১৯১৪ খ্রিস্টাব্দে দেশে ফিরে এসে প্রেসিডেন্সি কলেজ ও  সংস্কৃত কলেজে ইতিহাসের অধ্যাপনা করেন। কিন্তু  রাওলাট আইনের প্রতিবাদ করায় তিনি বৃটিশ শাসকের বিরাগভাজন হয়ে ইস্তফা দেন এবং ১৯১৯ খ্রিস্টাব্দে আবার আইন পড়তে ইংল্যান্ডে যান। ব্যারিস্টার হয়ে দেশে ফিরে ১৯২১ খ্রিস্টাব্দে  ভারতীয় জাতীয় কংগ্রেসে যোগ দেন। ন্যাশন্যাল কলেজের (কলিকাতা বিদ্যাপীঠের) সহ-অধ্যক্ষ ও ইংরাজী সাহিত্যের অধ্যাপক হন। সুভাষচন্দ্র বসু ছিলেন অধ্যক্ষ সেসময়। পরবর্তীতে ন্যাশনাল বিশ্ববিদ্যালয়ের (গৌড়ীয় সর্ব-বিদ্যায়তনের) উপাচার্য হন।

রাজনৈতিক ক্রিয়াকলাপ
--------------------

কিরণশঙ্কর ইতিমধ্যেই গান্ধীজির  অসহযোগ আন্দোলনে অংশগ্রহণ করেন। কিন্তু ১৯২২ খ্রিস্টাব্দে অসহযোগ আন্দোলন প্রত্যাহৃত হলে মতিলাল নেহেরু ও  চিত্তরঞ্জন দাশের নেতৃত্বে বিকল্প স্বরাজ্য পার্টি গঠিত হলে তিনি দলে প্রধান পাঁচজনের অন্যতম ছিলেন। ১৯২৩ খ্রিস্টাব্দে তিনি পার্টির সম্পাদক হন। ১৯২৯ খ্রিস্টাব্দে আইন অমান্য আন্দোলনে গ্রেফতার হন ও কারাদণ্ড ভোগ করেন। ১৯৩৩ খ্রিস্টাব্দে তিনি পুনরায় জাতীয় কংগ্রেসে যোগ দেন এবং কংগ্রেসের একজন সদস্য হিসাবে বেঙ্গল লেজিসলেটিভ অ্যাসেমব্লিতে নির্বাচিত হন। সুভাষচন্দ্র বসুর সহকর্মী হিসাবে কাজ করেন এবং পরে অ্যাড হক কংগ্রেস কমিটির সম্পাদক হন। শরৎচন্দ্র বসুর ন্যায় তিনিও বাংলা ভাগের ঘোরতর বিরোধী ছিলেন এবং স্বাভাবিকভাবে শরৎচন্দ্র বসুর পরিচালিত প্রভিন্সিয়াল কোয়ালিশন পার্টির সমর্থক ছিলেন তিনি। শরৎচন্দ্র বসুর *সার্বভৌম বাংলাদেশ* গঠনের প্রচেষ্টারও পক্ষে ছিলেন কিরণশঙ্কর। স্বাধীনতার পর তিনি পূর্ব পাকিস্তান বিধানসভায় কংগ্রেস দলের নেতাও হয়েছিলেন। কিন্তু ১৯৪৮ খ্রিস্টাব্দে ভারতে ফিরে আসেন এবং বিধানচন্দ্র রায় নেতৃত্বাধীন  পশ্চিমবঙ্গ সরকারের মন্ত্রীসভায় স্বরাষ্ট্রমন্ত্রীর দায়িত্ব গ্রহণ করেন এবং মন্ত্রী থাকাকালীন সময়ে ১৯৪৯ খ্রিস্টাব্দের ২০ ফেব্রুয়ারি প্রয়াত হন।

কিরণশঙ্কর রায় রাজনৈতিক ব্যক্তিত্ব হয়েও সাহিত্য অনুরাগী ছিলেন। তিনি প্রমথ চৌধুরী সম্পাদিত সবুজপত্র পত্রিকার এবং  সুকুমার রায়ের মণ্ডে ক্লাবের বিশিষ্ট সদস্য ছিলেন। 'সবুজপত্র', 'প্রবাসী', 'আত্মশক্তি' পত্রিকায় নিয়মিতই তার প্রবন্ধ ও ছোটগল্প প্রকাশিত হত। সেগুলি পাঠক সমাজে উচ্চ প্রশংসিত হয়েছিল। 'সবুজপত্র'-এ প্রকাশিত গল্পগুলি পরে পুস্তকাকারে *সপ্তপর্ণ* নামে প্রকাশিত হয়।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৩৯, আইএসবিএন ৯৭৮-৮১-৭৯৫৫-১৩৫-৬
**জাঞ্চি-গুকসু** বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় ।

ইতিহাস
------

শব্দটি এসেছে কোরিয়ান শব্দ *জানচি* থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।

গোরিও কাল থেকে গুকসু এর উল্লেখ পাওয়া যায়। *ডোঙ্গুক ইসাঙ্গুক জিওঞ্জিপ* বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।

জনপ্রিয় সংস্কৃতি
-----------------

যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।

আরও দেখুন
---------

* Korean cuisine
* Kalguksu
* Sujebi

তথ্যসূত্র
---------

1. ↑  (কোরীয়)
Janchiguksu  ওয়েব্যাক মেশিনে আর্কাইভকৃত ১২ নভেম্বর ২০২১ তারিখে at Doosan Encyclopedia
2. ↑  Lee Seong-hui (이성희)। "Janchiguksu, blessing for longevity (장수를 기원하는 '잔치국수)" (কোরীয় ভাষায়)। dtnews24।